Grand Theft Auto V

Τρόπος παιχνιδιού

Το GTA V διαδραματίζεται στο Λος Άντζελες, με το φανταστικό όνομα Los Santos, και στις έρημες περιοχές της Καλιφόρνια, με το φανταστικό όνομα Blaine County. Κάτι που πειραματίστηκε και πέτυχε η Rockstar, είναι η δυνατότητα όχι ενός, αλλά τριών πρωταγωνιστών, των οποίων οι ζωές εξελίσσονται σχεδόν παράλληλα.

Πλοκή

Η πλοκή εξελίσσεται μέσα από την οικονομική κρίση που επικρατεί στην πόλη του Los Santos, το 2013. Πρωταγωνιστές είναι ο Michael Townley-De Santa (Μάικλ Τάνλει-Ντε Σάντα), ο οποίος θέλοντας να διαγράψει το σκοτεινό του παρελθόν αποσύρεται "σκηνοθετώντας" τον θάνατο του, στον παλιό του συνεργάτη και πρωταγωνιστή Trevor Phillips (Τρέβορ Φίλιπς) κατά την απόδραση τους με τον τρίτο συνεργό τους, Brad (Μπράντ) που σκοτώθηκε στην πραγματικότητα, μετά απο ληστεία στην τράπεζα του North Yankton, τον Δεκέμβριο του 2004. Ο Michael, έχοντας 16 χρόνια ληστέψει πολλές ακίνητες επιχειρήσεις, μεταφέρει την οικογένεια του στην πόλη του Los Santos, για να ζήσει υπό την προστασία της μυστικής υπηρεσίας FIB. Εκεί συναντά μετά την διάρρηξη και "παράδοση" του οχήματος, όπου ανήκει στον γιο του Michael, και τον τρίτο πρωταγωνιστή Franklin Clinton (Φράνκλιν Κλίντον), ο οποίος δούλευε για έναν έμπορα αυτοκινήτων, τον Simeon Yeterian (Συμεών Γιατάριαν) που έστελνε προσωπικό για να παραλάβει τα οχήματα, τα οποία δεν πληρώθηκαν απ'ο τους κατόχους τους. Εξαιτίας της απιστίας της γυναίκας του, ο Michael θέλοντας να τιμωρήσει τον άντρα που κατέστρεψε τον γάμο του, μετατράπηκε σε ένα εμπόδιο και χρέος προς τον μεγάλο βαρόνο της πόλης, Martin Madrazo (Μαρτίν Μαντράτσο) με αποτέλεσμα την επιστροφή του στα παλιά. 
Εκεί με την βοήθεια ενός παλιού του γνωστού, του Lester Crest (Λέστερ Κρέστ) οργανώνουν μια ληστεία σε ένα κοσμηματοπωλείο μαζί με μια ομάδα και με τον Franklin όπου πέτυχε. Από εκεί όμως, αντιλαμβάνεται ο Trevor ο οποίος ζούσε στην έρημη κοιλάδα του Blaine County πως ο παλιός του συνεργάτης και "φίλος", ζει. Ο Trevor έχοντας όμως την ιδιωτική του επιχείρηση, έχει συμπλέξει τους Κινέζους μαφιόζους για μια συνεργασία που απέτυχε, κάποιους εξαγριωμένους ανταγωνιστές του οι οποίοι αργότερα γνώρισαν αιφνίδιο θάνατο, μια "βρώμικη" συμμορία μοτοσυκλετιστών όπου εν την συνεχεία είχαν την ίδια κατάληξη με τους ανταγωνιστές του Trevor, στέλνει ένα φίλο του, τον Wade Helbert (Γουέιντ Χέλμπερτ) να αναζητήσει τον Michael. Αυτό γίνεται, και ο Trevor ταξίδεψε στο Los Santos για να μείνει στο σπίτι ενός ξαδέλφου του Wade. 
Μετά από κάποιες μέρες, συναντά τον Michael ο οποίος πλήρωσε την ομάδα του και τον Martin Madrazo και όλα αρχίζουν να γίνονται ακόμη πιο περιπετειώδη. Για να μπορέσει να αποφύγει την καταδίκη του, ο Michael αναγκάστηκε να συνεργαστεί με την FIB, στην αποστολή ενός ατόμου για δικούς της λόγους. Έτσι περιπλέκονται και οι άλλοι δυο πρωταγωνιστές, και όχι μόνο σε αυτήν την αποστολή, αλλά και σε πολλές ακόμη. Παράλληλα, υπήρχαν αποστολές που είχαν να κάνουν με την προσωπική επιθυμία των πρωταγωνιστών, όπως αυτή του Trevor για να πάρει μια σημαντική ραδιενεργή βόμβα που ανήκε στην Αμερικάνικη κυβέρνηση, για να την πουλήσει στους Κινέζους μαφιόζους. Παρόλα αυτά, το επιχειρηματικό μυαλό του δεν του βγήκε σε καλό, με αποτέλεσμα να δυσκολέψει τόσο τα πράγματα στον ίδιο, αλλά και στους άλλους δυο. 
Όλα όμως βρέθηκαν να οδηγούν και σε μια μεγάλη απόφαση που θα γινόταν πραγματικότητα: να κλέψουν το  Θησαυροφυλάκιο της Πολιτείας του San Andreas με ένα υπέρογκο ποσό δισεκατομμυρίων δολαρίων.
Το τέλος γίνεται ακόμη πιο δραματικό, με τον Franklin να βρίσκεται σε μεγάλο δίλημμα, για το ποιός πρέπει να δώσει τέλος σε αυτήν την μεγάλη περιπέτεια, διότι δέχτηκε απειλές απο το FIB και απαίτησε να σκοτωθεί ο Michael ή ο Trevor. Η τρίτη επιλογή είναι να σκοτωθεί ενας μεγαλοεπιχειρηματίας ο Devin Weston, που συνεργαζόταν με το FIB, εξαπάτησε τους τρείς πρωταγωνιστές μετά από μια συμφωνία, να σκοτωθεί ο πράκτορας Haines που περιέπλεξε ακόμη περισσότερο για προσωπικό του όφελος την τριάδα των πρωταγωνιστών, και να βρουν τον θάνατο ο Κινέζος αρχιμαφιόζος Cheng, που μπήκε εμπόδιο στον Trevor και ένας προδότης του Franklin, ο Harold "Stretch" Joseph.

Μουσική

Στο GTA V έχουν ενσωματωθεί 241 τραγούδια από διάφορα μουσικά είδη σε 15 ραδιοφωνικούς σταθμούς, οι 2 εκ των οποίων έχουν αποκλειστικά ως κύριο θέμα τη φωνή του κοινού (talk radio). Οι καλλιτέχνες Flying Lotus, Nate Williams, Stephen Pope, DJ Pooh, The Alchemist και Oh No είχαν ασχοληθεί με το μουσικό κομμάτι του παιχνιδιού, με επακόλουθο την κυκλοφορία δύο CD από την Rockstar Games, τα The Music of Grand Theft Auto V το 2013 και Welcome to Los Santos το 2015.

Συντριβές

Το GTA V αποκάλυψε και μοιράστηκε κάποια στοιχεία περί βασανισμού από τις μυστικές υπηρεσίες, ένα θέμα που εδώ και πολλά χρόνια πράττει στην πραγματικότητα το FBI και η CIA. Επίσης, έχει γίνει αναφορά και για την επιθετικότητα που υπάρχει στο βιντεοπαιχνίδι ενάντια στο γυναικείο φύλο και παράλληλα έγινε παράνομη χρήση πολυμέσων χωρίς πνευματικά δικαιώματα. Συγκεκριμένα, η αποστολή By the Book έχει να κάνει με τον βασανισμό ενός ατόμου, ο οποίος σύμφωνα με το FIB είναι κατάσκοπος ενός πλούσιου φιλάνθρωπου από το Αζερμπαϊτζάν και αποτελεί "στόχο" της μυστικής υπηρεσίας. Καταγγελίες έκαναν η ηθοποιός Λίντσεϊ Λόχαν και η Κάρεν Γκραβάνο, επειδή κάποιοι χαρακτήρες είχαν πολλές ομοιότητες με τις ίδιες, χωρίς όμως την άδεια τους για την χρήση τους. Παρόλα αυτά, η δίκη ολοκληρώθηκε υπέρ της Rockstar Games το 2016, επειδή η χρήση που έχει γίνει είναι για σατιρικούς λόγους. Η δημοσιογράφος Καρολίν Πετίτ, ανέφερε πως στο GTA V υπάρχει έντονος μισογυνισμός, κάτι που από το κοινό της ιστοσελίδας GameSpot δέχτηκε 20,000 αρνητικά σχόλια, με παράλληλη απαίτηση για την άμεση απόλυση της.